TV-gids Maandag 6 Julie 2015
JY LEES NOU TV-gids Maandag 6 Julie 2015
Dit is wat jy vanaand op die kassie kan sien:
18:30 Villa Rosa (kykNET): Lida vra die Villa Rosers om verdraagsaam te wees teenoor haar dogter. Intussen is Hanna op haar eie missie en Carina en selfs Liam ontgeld dit. Besorgdheid teenoor Fritz se gesondheid neem toe.
18:30 7de Laan (SABC2): Petro ontvang 'n baie hartseer oproep. 'n Skobbejak is in die Laan en Anna red dalk net die dag. Neville is bekommerd oor die Times se reputasie.
19:30 Binnelanders (kykNET): Jana waarsku Jennifer oor Ivanka. Cherilee probeer grense verskuif met 'n fotograaf. Rian kry ontstellende nuus oor Sonette en Christiaan het nie 'n wag voor sy mond nie.
19:30 Madam Secretary (M-Net): Vanaand is die tweede episode in hierdie splinternuwe reeks oor Elizabeth McCord (Téa Leoni), 'n CIA-agent wat as Minister van Buitelandse Sake aangestel word. In haar nuwe pos moet sy met vele krisisse, plaaslik en internasionaal, afreken.
20:00 Fiësta (kykNET): Skud jou fees-vere reg en kom toer saam met Fiësta na ons land se lekkerste en gewildste feeste. Vanaand kuier ons by die Classic for All fees op Greyton.
20:30 Revenge (M-Net): Hierdie is die laaste seisoen in dié dramareeks met Emily Thorne wat agter die waarheid van haar pa se dood probeer kom. Intussen neem sy wraak op almal wat haar familie leed aangedoen het.
21:30 Elementary (M-Net): Vanaand is die slotepisode van hierdie gewilde moderne vertelling van die Sherlock Holmes-stories.